**ZÁPISNICA**

**zo 4. zasadnutia Akademického senátu FSV UCM v Trnave v akademickom roku 2021/2022**

**zo dňa 15. marca 2022**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 4. zasadnutia AS FSV UCM v Trnave
3. Kontrola plnenia uznesení z predchádzajúceho zasadnutia
4. Informácia o hlasovaní per rollam 16. 02. 2022, 28. 02. 2022
5. Úprava - Prijímacie konanie na FSV UCM na akademický rok 2022/2023
6. Voľba člena študentskej časti Rady kvality FSV UCM
7. Príprava volieb dekana FSV UCM
8. Rôzne
9. Záver
10. **Otvorenie zasadnutia AS FSV UCM v Trnave**

Predsedníčka AS FSV UCM, doc. PhDr. Mgr. Oľga Bočáková, PhD., mim. prof. otvorila 4. zasadnutie AS FSV UCM v akademickom roku 2021/2022 a privítala prítomných členov AS FSV UCM a členov vedenia FSV UCM.

1. **Schválenie programu 4. zasadnutia AS FSV UCM v Trnave**

Predsedníčka AS FSV UCM oboznámila členov AS FSV UCM s programom zasadnutia senátu.

**Návrh č. 1:**

**Predsedníčka AS FSV UCM navrhla hlasovanie o programe 4. zasadnutia AS FSV UCM.**

**Schvaľovanie predloženého návrhu:**

**Za**: 10 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2022**

**Členovia AS FSV UCM odsúhlasili program 4. zasadnutia AS FSV UCM.**

**3) Kontrola uznesení z 3. zasadnutia AS FSV UCM v akademickom roku 2021/2022**

Tajomníčka AS FSV UCM, Mgr. Simona Galfyová, informovala, že z predchádzajúceho zasadnutia nebolo potrebné splniť žiadne uznesenie.

**Poznámka:** Na zasadnutie s oneskorením prišla Mgr. Kristína Dzureková, pred rokovaním senátu absolvovala seminár so študentmi podľa rozvrhu.

1. **Informácia o hlasovaní per rollam 16. 02. 2022, 28. 02. 2022**

Podpredsedníčka AS FSV UCM, Ing. Jana Osuská informovala o dvoch hlasovaniach per rollam.

Prvé hlasovanie sa uskutočnilo v termíne do 16. 2. 2022, týkalo sa odpustenia poplatku za prijímacie konanie FSV UCM uchádzačom o štúdium na FSV UCM v termíne od 14. 02. – 28. 02. 2022.

Druhé hlasovanie sa uskutočnilo v termíne do 28. 2. 2022, týkalo sa návrhu dekana FSV UCM, doc. PhDr. Jaroslava Mihálika, PhD. na úpravu prijímacieho konania FSV UCM na akademický rok 2022/2023, umožniť  zahraničným študentom prijímacie konanie na FSV UCM na akademický rok 2022/2023 bez poplatku.

Oboch hlasovaní sa zúčastnili všetci členovia AS FSV UCM, v oboch prípadoch boli návrhy odsúhlasené plným počtom hlasov. Členovia senátu aj vedenia fakulty boli oboznámení výsledkami hlasovania prostredníctvom zápisníc zaslaných v elektronickej podobe. (Príloha č. 1)

1. **Úprava - Prijímacie konanie na FSV UCM na akademický rok 2022/2023**

Zastupujúci prodekan pre výchovno-vzdelávaciu činnosť, PhDr. Michal Imrovič, PhD., prítomným predstavil zmeny v dokumente o prijímacom konaní na akademický rok 2022/2023, ktoré sa týkali znalosti slovenského jazyka zahraničných uchádzačov o štúdium na FSV UCM. V dokumente navrhuje doplniť požiadavku, aby uchádzači pri prihlasovaní sa na štúdium čestným vyhlásením preukázali svoju znalosť slovenského jazyka.

K úprave v dokumente sa vyjadrili aj členovia pedagogickej komisie AS FSV UCM v Trnave, ktorá zasadala v predchádzajúci deň.

Pripomienka bola v dokumente zapracovaná až po diskusii v AS FSV UCM, nakoľko boli navrhnuté ďalšie formulácie uvedenej požiadavky. (Príloha č. 2)

**Návrh č. 2:**

**Predsedníčka AS FSV UCM navrhla hlasovanie o predloženej úprave dokumentu „Prijímacie konanie na FSV UCM v Trnave na akademický rok 2022/2023“.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2022**

**Členovia AS FSV UCM schválili dokument „Prijímacie konanie na FSV UCM v Trnave na akademický rok 2022/2023“.**

1. **Voľba člena študentskej časti Rady kvality FSV UCM**

Predsedníčka AS FSV UCM doc. PhDr. Mgr. Oľga Bočáková, PhD., mim. prof., informovala, že dňa 18. 02. 2022 Mgr. Monika Kmeťová, členka Rady kvality FSV UCM za študentov (za odbor Politické vedy) sa vzdala členstva (list o vzdaní sa členstva je prílohou tejto zápisnice - Príloha č. 3) a dňa 21. 02. 2022 členovia študentskej časti AS FSV UCM PhDr. Erik Urc a Mgr. Kristína Dzureková podali návrhy na člena Rady kvality FSV UCM za študentov (za odbor Politické vedy) a navrhli Mgr. Tomáša Jančiho.

**Návrh č. 3:**

**Predsedníčka AS FSV UCM navrhla zloženie** **komisie pre voľbu člena do študentskej časti Rady kvality FSV UCM v Trnave:**

**Volebná komisia v zložení:**

**Predseda komisie:** doc. JUDr. Bystrík Šramel, PhD.

**Členovia komisie:** Ing. Jana Osuská

PhDr. Erik Urc

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 3** schválený

**Uznesenie č. 3/2022**

**Členovia AS FSV UCM odsúhlasili zloženie komisie pre voľbu člena do študentskej časti Rady kvality FSV UCM v Trnave.**

**Kandidát na člena do študentskej časti Rady kvality FSV UCM v Trnave:**

**Janči Tomáš, Mgr.** (študijný odbor „Politické vedy“)

Členovia AS FSV UCM pristúpili k tajnej voľbe.

Vydaných bolo 11 hlasovacích lístkov, všetky boli platné. Predseda komisie, doc. JUDr. Bystrík Šramel, PhD. konštatoval, že kandidát Mgr. Tomáš Janči získal 11 hlasov.

**Uznesenie č. 4/2022**

**AS FSV UCM zvolil v tajnej voľbe Mgr. Tomáša Jančiho za člena študentskej časti Rady kvality FSV UCM v Trnave.**

1. **Príprava volieb dekana FSV UCM**

Predsedníčka AS FSV UCM požiadala predsedu legislatívnej a volebnej komisie AS FSV UCM, doc. JUDr. Bystríka Šramela, PhD., aby prítomných informoval o návrhoch prijatých na jej zasadnutí, ktoré sa konalo v ten istý deň pred rokovaním senátu.

Navrhovaný harmonogram a úkony súvisiace s voľbou dekana FSV UCM sú uvedené v zápisnici zo zasadnutia legislatívnej a volebnej komisie AS FSV UCM, ktorá je jednou z príloh zápisnice zo zasadnutia AS FSV UCM (Príloha č. 4).

Predsedníčka AS FSV UCM poďakovala predsedovi legislatívnej a volebnej komisie AS FSV UCM za dôslednú prípravu podkladov k voľbe dekana FSV UCM. Zároveň konštatovala, že predsedníctvo AS FSV UCM na svojom zasadnutí, ktoré sa konalo pred zhromaždením AS FSV UCM, hlasovaním jednomyseľne prijalo predložený návrh legislatívnej a volebnej komisie. Zápisnica zo zasadnutia predsedníctva je prílohou zápisnice zo zasadnutia AS FSV UCM (Príloha č. 5).

**Návrh č. 5:**

**Predsedníčka AS FSV UCM navrhla hlasovanie o predloženom harmonograme volieb dekana FSV UCM v Trnave.**

* **od 09. 05. 2022 do 26. 05. 2022 do 12.00 hod. podávanie návrhov na kandidáta na dekana FSV UCM,**
* **do 02. 06. 2022 do 12.00 hod.** kandidáti na dekana FSV UCM zašlú v písomnej podobe predsedníčke AS FSV UCM doc. PhDr. Mgr. Oľge Bočákovej, PhD., mim. prof. – životopis, víziu rozvoja FSV UCM na roky 2022 – 2026 prostredníctvom podateľne na Nám. J. Herdu 2, 917 01 Trnava,
* **dňa 16. 06. 2022 o 10.00 hod. v Aule Jozefa Matúša, Bučianska ul. Trnava –** predstavenie kandidátov na dekana FSV UCM na zasadnutí Akademickej obce FSV UCM,
* **dňa 16. 06. 2022 o 13.00 hod. v zasadacej miestnosti FSV UCM 1. posch. (110) –** voľba dekana FSV UCM.

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2022**

**Členovia AS FSV UCM odsúhlasili harmonogram volieb dekana FSV UCM v Trnave.**

**Návrh č. 6:**

**Predsedníčka AS FSV UCM navrhla hlasovanie o predloženom zložení volebnej komisie vo voľbách kandidáta na dekana FSV UCM v Trnave dňa 16. 06. 2022.**

**Zloženie volebnej komisie:**

Ing. Jana Osuská (zamestnanecká časť AS FSV) – predseda volebnej komisie

Mgr. Simona Galfyová (zamestnanecká časť AS FSV)

PhDr. Erik Urc (študentská časť AS FSV)

**Náhradníci:**

Mgr. Michal Garaj, PhD. (zamestnanecká časť AS FSV)

Mgr. Kristína Dzureková (študentská časť AS FSV)

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 6** schválený

**Uznesenie č. 6/2022**

**Členovia AS FSV UCM schválili zloženie volebnej komisie vo voľbách kandidáta na dekana FSV UCM v Trnave.**

1. **Rôzne**

Predseda pedagogickej komisie AS FSV UCM, PhDr. Martin Švikruha, PhD., navrhol prijať uznesenie týkajúce sa zahraničných študentov postihnutých vojnovým konfliktom na Ukrajine v súvislosti s ich štúdiom na fakulte, na ktorom sa dohodli členovia pedagogickej komisie v spolupráci so zastupujúcim prodekanom pre výchovno-vzdelávaciu činnosť, PhDr. Michalom Imrovičom, PhD.

**Návrh č. 7:**

**Predsedníčka AS FSV UCM navrhla hlasovanie o predloženom návrhu uznesenia o zahraničných študentoch postihnutých vojnovým konfliktom na Ukrajine v súvislosti s ich štúdiom na fakulte:**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 7** schválený

**Uznesenie č. 7/2022**

**Členovia AS FSV UCM odsúhlasili zníženie počtu kreditov potrebných na postup do vyššieho ročníka pre zahraničných študentov poznačených vojnovým konfliktom na Ukrajine, na základe individuálneho prístupu.**

Členovia AS FSV UCM sa zhodli na potrebe zaradiť do pripravovaných študijných plánov v rámci zosúlaďovania študijných programov predmety „slovenský jazyk pre cudzincov I. a II.“ ako povinne voliteľné predmety, vzhľadom k tomu, že viacerí zahraniční uchádzači o štúdium nemajú potrebnú znalosť slovenského jazyka, čo je v konečnom dôsledku prekážkou v ich štúdiu a plnení si študijných povinností.

**Prodekanka pre zahraničné vzťahy, PhDr. Edita Poórová, Ph.D. vypracuje informačné listy pre povinne voliteľné predmety „slovenský jazyk pre cudzincov I. a II.“, ktoré budú obratom zapracované do nových pripravovaných študijných plánov bakalárskeho štúdia v dennej forme.**

1. **Záver**

Predsedníčka AS FSV UCM poďakovala všetkým prítomným za účasť na zasadnutí senátu a ukončila rokovanie.

V Trnave 17. marca 2022

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Mgr. Oľga Bočáková, PhD., mim. prof. ...........................................

**Prílohy:**

1. Zápisnice z hlasovania per rollam 16. 02. 2022, 28. 02. 2022
2. Prijímacie konanie na FSV UCM v Trnave na akademický rok 2022/2023
3. List Mgr. Moniky Kmeťovej – Vzdanie sa členstva v Rade kvality FSV UCM
4. Zápisnica zo zasadnutia legislatívnej a volebnej komisie AS FSV UCM
5. Zápisnica zo zasadnutia predsedníctva AS FSV UCM
6. Prezenčná listina